GJYKATA EVROPIANE E TË DREJTAVE TË NJERIUT

SEKSIONI I TRETË

**VENDIM**

*Kërkesat nr. 13514/16 dhe 52735/20*

SOKOL SHETI KUNDËR SHQIPËRISË

DHE MERITA GJASHTA KUNDËR SHQIPËRISË

(*Shih tabelën bashkëngjitur)*

Gjykata Evropiane e të Drejtave të Njeriut (Seksioni i Tretë), e mbledhur më 23 shtator 2021, si një Komision, i përbërë nga:

Dmitry Dedov, *kryetar*

Peeter Roosma,

Andreas Zünd, *gjyqtarë,*

dhe Viktoriya Maradudina, zëvendëssekretare e përkohshme e Seksionit,

Në lidhje me kërkesat e mësipërme paraqitur në data të ndryshme, të reflektuara në tabelën bashkëlidhur,

Në lidhje me deklaratat formale për pranimin e një zgjidhjeje miqësore për çështjet,

Pasi diskutoi, vendos si më poshtë:

FAKTET DHE PROCEDURA

Lista e kërkuesve është paraqitur në tabelën bashkëlidhur.

Ankesat e kërkuesve, në mbështetje të nenit 6§1 të Konventës, në lidhje me moszbatimin ose zbatimin e vonuar të vendimeve vendëse, iu komunikuan Qeverisë Shqiptare (“Qeveria”). Ankesat, mbështetur në të njëjtat fakte, u komunikuan edhe sipas parashikimeve të tjera të Konventës (shih tabelën bashkëlidhur).

Gjykata mori deklaratat për zgjidhje miqësore, nënshkruar nga palët, sipas së cilave kërkuesit binin dakord të hiqnin dorë nga pretendime të tjera kundrejt Shqipërisë për sa u përket fakteve që sollën këto kërkesa, pas një sipërmarrjeje nga Qeveria për t’i paguar atyre shumat e detajuara në tabelën bashkëlidhur. Këto shuma do të konvertohen në vlerën monetare të Shtetit të paditur, në normën e zbatueshme në datën e pagesës, dhe do të paguhen brenda tre muajsh nga data e njoftimit të vendimit të Gjykatës. Në rast se këto shuma nuk paguhen brenda periudhës së sipërpërmendur tremujore, Qeveria ndërmerr të paguajë interesin e thjeshtë kundrejt tyre, nga momenti i përfundimit të asaj periudhe deri në kompensim, në normën e barabartë me normën margjinale të huas së Bankës Qendrore Evropiane, gjatë periudhës së mospagimit plus tri pikë përqindjeje. Gjithashtu, Qeveria ndërmerr të garantojë zbatimin e vendimeve vendëse në fjalë për çështjet konkrete (shih tabelën bashkëngjitur) brenda së njëjtës periudhe tremujore, si edhe të paguajë çdo kosto për procedimet vendëse të ekzekutimit.

Pagesa dhe ekzekutimi i vendimeve vendëse për çështjet në fjalë do të përbëjë zgjidhjen përfundimtare të çështjeve.

LIGJI

Duke pasur në konsideratë lëndën e njëjtë të kërkesave, Gjykata e konsideron të përshtatshme që t’i shqyrtojë ato së bashku në një vendim të vetëm.

Gjykata mban në konsideratë zgjidhjen miqësore të arritur midis palëve. Ajo mbështet faktin se zgjidhja respekton të drejtat e njeriut, sipas parashikimit të Konventës dhe të protokolleve të saj, dhe nuk konstaton asnjë arsye të justifikojë vijimin e shqyrtimit të kërkesave.

Për sa më sipër, është me vend që çështjet të përjashtohen nga lista.

Për këto arsye, Gjykata, në mënyrë unanime,

*Vendos* t’i bashkojë kërkesat;

*Vendos* t’i përjashtojë kërkesat nga lista e çështjeve, sipas nenit 39 të Konventës.

Hartuar në anglisht dhe njoftuar me shkrim, më 14 tetor 2021.

|  |  |
| --- | --- |
| **Viktoriya Maradudina**  ZËVENDËSSEKRETARE E PËRKOHSHME | **Dmitry Dedov**  KRYETAR |

SHTOJCË

LISTA E KËRKESAVE QË NGRENË ANKESA NË MBËSHTETJE TË NENIT 6§1 TË KONVENTËS

(Moszbatimi i ekzekutimit të vonuar të vendimeve vendëse)

|  |  |  |  |  |  |  |  |
| --- | --- | --- | --- | --- | --- | --- | --- |
| **Nr.** | **Kërkesa nr.**  **data e paraqitjes** | **Emri i kërkuesit**  **Viti i lindjes** | **Ankesa të tjera sipas praktikës gjyqësore të mirëpërcaktuar** | **Vendimi përkatës vendës** | **Data e marrjes së deklaratës së Qeverisë** | **Data e marrjes së deklaratës së ankuesit** | **Shuma e dhënë për dëmin jomonetar për kërkues (në euro)[[1]](#footnote-2)** |
| 1 | 13514/16  5.3.2016 | **Sokol SHETI**  1956 | Neni 13 – mungesa e mjetit efikas në ligjin vendës në lidhje me moszbatimin ose ekzekutimin e vonuar të vendimeve vendëse.  Prot. 1 Neni 1 – ndërhyrje në gëzimin e paqtë të zotërimeve si rezultat i moszbatimit të vendimit në favor të kërkuesit | Vendimi i Gjykatës së Lartë nr. 3670 i datës 3.11.2015 | 22.7.2021 | 15.7.2021 | 2,500 |
| 2 | 60743/16  6.10.2016 | **Merita GJASHTA**  1958 | Neni 13 – mungesa e mjetit efikas në ligjin vendës për moszbatimin ose ekzekutimin e vonuar të vendimeve vendëse. | Vendimi i Gjykatës së Lartë nr. 01524/13,  i datës 7.4.2016 | 22.7.2021 | 17.5.2021 | 2,100 |

1. Plus çdo taksë që mund t’i tarifohet kërkuesve. [↑](#footnote-ref-2)